तिग्रे भाषा
तिग्रे (ትግረ, Tigre), जिसे सूडान मे ख़ासा बुलाया जाता है, पूर्वोत्तरी अफ़्रीका में बोली जाने वाली एक सामी भाषा है। यह इरित्रिया और उसके पड़ोस में स्थित सुडान के कुछ क्षेत्रों में बसने वाले तिग्रे समुदाय के सदस्यों द्वारा बोली जाती है। ध्यान दें कि यह इथियोपिया और इरित्रिया में बोली जाने वाली तिग्रीन्या भाषा से सम्बन्धित लेकिन भिन्न है। तिग्रे और तिग्रीन्या प्राचीन गीइज़ भाषा की दो आधुनिक वंशज समझी जाती हैं।